धीरेन्द्र बाबू केवल सोमवार को मीटिंग करते थे। अतुल जी रोज करते थे। धीरेन्द्र बाबू केवल उन खबरों पर ही जोर देते थे, जिनका असर मार्केटिंग पर पड़ता था। पर अतुल जी न केवल जागरण से, बल्कि दिल्ली के अखबारों से भी खबरों की तुलना करते थे। धीरेन्द्र बाबू संपादकीय विभाग के लोगों से सीधा संपर्क नहीं रखते थे, पर अतुल जी सबसे न केवल सीधा संपर्क रखते थे, बल्कि उन तक सब की पहुंच भी रहती थी। जागरण से एक पेस्टर मनोज जैरथ अमर उजाला में चला गया था। बीरू कुए पर रहता था। उसकी बहन की शादी में अतुल जी खुद गये थे। उनके विपरीत, धीरेन्द्र बाबू किसी स्टाफर से इस तरह के रिश्ते नहीं रखते थे। वे एलीट किस्म का व्यवहार करते थे। अतुल जी आम आदमी की तरह रहते थे। हालांकि बाद में उनमें भी काफी बदलाव आया, पर शुरुआती दिनों में वे बहुत सरल और स्टाफरों के दिलों को जीतने वाले व्यक्ति थे।